FRISCO. Futbalisti Realu Salt Lake City vstúpili do nového ročníka zámorskej Major League Soccer (MLS) remízou na ihrisku FC Dallas 1:1.
Gól hostí v 25. minúte vypracoval slovenský reprezentačný stredopoliar Albert Rusnák, Real prišiel o víťazstvo v závere po vlastnom góle Marcela Silvu.
Loading...
Dvadsaťtriročný Rusnák prihrávkou zo stredu poľa vyslal do brejku Joao Platu, ktorý si ešte v šestnástke zasekol obrancu a otvoril skóre.
Hostia prišli o dva body v závere, keď si obranca Silva nešťastne zrazil do siete prihrávku či strelu Maximiliana Urrutiho.